《分得海字送大司徒郑公还仙游》
明代·林瀚

木叶鼓霜风，寒声秋几倍。故人忽南归，握手情何蔼。

珍重拜殊恩，桑梓增光彩。南度分水关，乡音老无改。

八面壶公山，青青久相待。月明远驰思，离愁浩于海。

作者简介：（1434—1519）明福建闽县人，字亨大。成化二年进士。授编修。正德时官南京兵部侍郎，条上时政十二事，因语涉近幸，多格不行。与守备中官不合，又裁抑内臣因进贡经南京者，为刘瑾所恨，谪浙江参政，致仕。瑾诛，复官。谥文安。有《文安公集》。